Вера Рыгораўна Тарасік

Вера Рыгораўна Тара́сік (па мужу Рынковіч;  — ) — беларуская актрыса, настаўніца.

 Біяграфія 
Нарадзілася ў Мінску. Скончыла Мінскае гарадское вучылішча (1916). Удзельніца Першага беларускага таварыства драмы і камедыі (1917—1920), Беларускага савецкага тэатра. У 1920—1956 гадах В. Тарасік працавала настаўніцай.
злева|міні|Сябры былога Першага таварыства беларускай драмы і камедыі, ператворанага ў Дзяржаўны тэатр Беларускай Народнай Рэспублікі. Унізе ў цэнтры сядзяць маладыя артысты трупы: Мікола Міцкевіч, Вера Тарасік. У 2-м радзе ў цэнтры сядзяць (злева направа): Усевалад Фальскі, Язэп Варонка (старшыня Народнага акратарыята Беларусі), Фларыян Ждановіч. У 3-м радзе: Міхась Гурскі, Уладзіслаў Галубок. Менск, красавік 1918 года

 Творчасць 
Як актрыса, В. Р. Тарасік сфарміравалася па уплывам Ф. Ждановіча. Вызначылася пераважна ў беларускім нацыянальным рэпертуары. Стварыла на сцэне каларытныя народныя характары: Агата і Марыля («Паўлінка» і «Раскіданае гняздо», Я. Купала), Ганна («Модны шляхцюк», К. Каганец), Ульяна («Хам», Э. Ажэшка), Дарота і Мар’я («Бязвінная кроў» і «Пісаравы імяніны», У. Галубок) і іншыя.

Пра самабытны талент Веры Тарасік пісаў Змітрок БядуляГазета «Беларусь» ад 21.12.1919 г..

 Зноскі 

 Літаратура 




Катэгорыя:Актрысы Беларусі
Катэгорыя:Педагогі Беларусі
Катэгорыя:Педагогі СССР